|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI NAȚIONALE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Noaptea Cercetătorilor la Universitatea „Vasile Alecsandri” din Bacău, ediția a V-a**

**Comunicat de presă**

În seara zilei de 29 septembrie 2017se desfăşoară la Universitatea „Vasile Alecsandri” din Bacău o serie de activităţi afiliate evenimentului european „Noaptea Cercetătorilor”. Și în acest an, evenimentul se înscrie într-un proiect naţional realizat sub auspiciile Asociaţiilor Target și Invenio, fiind co-finanțat prin Programul de Cercetare și Inovare al Comisiei Europene. Cercetători, ingineri şi exploratori îi invită pe toţi cei interesaţi, în special elevi, studenţi şi profesori, la o călătorie în lumea fascinantă a ştiinţei.

Deschiderea are loc la ora 17:00,în Aula „Vasile Alecsandri”, corp D, etaj I. Universitatea şi Asociaţia Liga Studenţească propun următoarele activităţi:

1. Drumul spre înalta performanță cere sacrificii! Performanță în înot. Despre eforturi şi sacrificii, succes, afirmare şi satisfacții!
2. IT-ul în consonanță cu natura și cu mișcarea. Pledoarie pentru existența și folosirea aplicațiilor de pe gadget-uri în descoperirea și explorarea naturii, în promovarea mișcării și a motricității umane;
3. Despre drone şi utilizările acestora. De la aplicaţii militare la transport, prevenire şi detecţie, monitorizare, ajutor în situaţii de urgenţă şi multe altele;
4. SHARE Rețeta bunicii. Povești de anchetă din cadrul proiectului eCULTFOOD - Digitalizarea patrimoniului cultural alimentar. Regiunea Bacău;
5. Să învăţam prin joc. Să dăruim. Colţul copiilor. Momente artistice; Info-point. Chestionare; Stand pentru donaţie de carte. Tombolă.
6. Pneumobilul - un vehicul pentru viitor. Despre vehicule cu propulsie pneumatică, pluridisciplinaritate şi spirit de echipă;
7. Descoperă şi explorează chimia distractivă. Experimente şi demonstraţii. Fascinaţia şi culorile chimiei;
8. Informatică pentru acţionarea roboţilor. Despre roboţi şi posibilităţile de utilizare a acestora în lumea modernă. Cum să construim un robot cu resurse proprii;
9. Rolul voluntarilor în organizaţiile social-politice;
10. Imprimanta 3D şi arhitectura viitorului;
11. Sursele regenerabile - soluţii curate de energie. Despre captarea energiei luminii solare, a vânturilor, a apelor curgătoare, a proceselor biologice şi a căldurii geotermale.

Programul detaliat al evenimentului este disponibil pe site-ul www.ub.ro, în secţiunea ştiri şi evenimente. Partenerii media ai evenimentului sunt: Deșteptarea, Ziarul de Bacău, Euro TV, Tele 1 Bacău, Academic TV, Oameni şi Companii, PortalulEdumanager, Inima Bacăului, Revista 1 Bacău, Radio UNSR Bacău.

Prorector pentru etica şi imaginea universităţii,

Conf.univ.dr. Cristina CÎRTIŢĂ-BUZOIANU